Nyeste Skilderie af Kiøbenhavn, 1813-04-03
Forerindring. Som ethvert Bidrag til Kundskab om større eller mindre Dele af Fædrelandet, med Hensyn til Natur og Mennesker, maa interessere Alle, der føle med nogen Varme for det hellige Slægtskab, som forener Os til eet Folk og til Borgere i een Stat saa har jeg troet, at Meddeelingen af efterfølgende Blade, i den simple Form, hvori de i sin Tid kom mig til Hænde, ei vil ansees for overflødig. Jeg har meent, at de endog ei ville være urolkomne for endeel danske Læsere, som med fædrelandsk Sind beklage, at vi i Almendelighed ere ligesom halv fremmede i Sønderjylland og Holsteen, og alt forlidet bekiendte med saamange interessante og eiendommelige Beskaffenheder ved disse ypperlige danske Landskaber og deres frave Jndbyggere. Mig er det en Glæde, at kunne meddele et betydeligt Antal af mine Landsmænd dette lille Bidrag til en Skildring af Angeln, som i sin Oprindelse kun var Underretninger for mig selv i venskabelige Breve, og derved i det mindste middelbar bidrag til topographisk at oplyse en interessant Egn i Hertugdømmet Slesvig, ligesom jeg nylig har gjort en mere betydelig Deel af Holsteen til Gienstand for et historisk Arbeide. Det er mig ikke mindre kiært, at Leilighed derved gives mig til at lade en Forfatter første Gang fremtræde i Modersmaalet for det danske Publicum, som hidtil kun har skrevet i et fremmedt Tungemaal, og derfor, skiøndt allerede hæderlig bekiendt i den Nations Litteratur, blandt hvilken Skiebnen tidlig gav ham Borgerplads, i sit Fædreland endnu kun er kiendt af saare faa. Forfatteren til disse Reisebemærkninger er Hr. A. Andersen Feldborg, født i Kiøbenhavn d. 9de Sept. 1782, og Student ved det herværende Universitet. Siden Aar 1802 har han levet i England, med hvis Sprog og Litteratur han har gjort sig saa fortrolig, at han ikke blot som heldig Oversætter, men og som Forfatter, har vundet et hæderligt Navn - dobbelt hæderligt, fordi han som dansk Mand ligesaa lidt har glemt sit Fædreland, som dets Litteratur. At Englændere kunne læse Mallings klassiske Bog i deres Sprog og i en høist prydelig Udgave - dette skyldes FeldborgsFædrelandskiærlighed. Det var den, og Følelse for den danske Nations Ære, som drev ham til at forelægge det engelske Folk en upartisk Fremstilling af Englands Overfald paa Danmark Aar 1807, ved en Oversættelse af Helfrieds Skrift. Dette Skridt var nær ved at have udrevet Feldborg af de borgerlige Forhold, hvori hans Skjebne havde sat ham i et Land, som han med billig Taknemmelighed anseer som sit andet Fædreland, hvis ei en mægtig og ædel Beskytter havde reddet ham. Han fandt siden Leilighed til i A. 1810 at besøge sit Fædreland, som han for 8 Aar siden havde forladt uden Venner, uden Beskytter, uden Haab og - uden Brød. Hans Reiseselskab til Norge vare 8 danske Fanger, som han i Skotland skaffede deres Frihed; og han samlede i Kiøbenhavn en betydelig Pengesum til Understøttelse for danske Krigsfanger i England ved at forevise et Skib af Been, som var et af disses konstigste Arbeider, hvilket han fra Skotland havde medbragt til Danmark. Han gjorde dette uden al offentlig Bram, og end ikke hans Navn blev derfor nævnet. Han gjorde siden en Reise giennem Sverrige og Norge, hvorfra han til Skibs komtil Slesvig, og under et Ophold af nogle Uger giorde denne Vandring til Angeln, hvorom han i Breve fortalte mig, og som jeg her lader ham fortælle i hans eget upyntede, fordringsfrie Foredrag. At dette maaskee paa et eller andet Sted ikke er fuldkommen forrect, troer jeg man hellere bør undskylde hos den, som i 8 Aar havde talt og skrevet et fremmedt Sprog, end fordre Rettelser eller Forandringer fra min Haand. - Det vil glæde mig, om jeg engang, som jeg har Haab om, kan meddele mine Landsmænd Hovedtrækkene i denne min synderlig kiære Vens heel forunderlige og romantiske Levnet, der indeholder de kiendeligste Spor af et Forsyns underfulde Styrelse. Her tilføier jeg kun, at man, foruden de ovenanførte og flere Oversættelser, har fra hans Haand Beskrivelsen over en lille Reise i Siælland A. 1802 og over Slaget paa Kiøbenhavns Red 1801 (som udkom 1805, blev to Gange oplagt, og er paa tydsk oversat i Chrmanns Mag. merkvurdiger Reisen) og Vandringer i England. 2 Bd. udkomne 1810, og at han for nærværende Tid arbeider paa en Beskrivelse over hans Reiser i Danmark, Sverrige og Norge. C. Molbech. Brebel i Angeln d. 19 Oct. 1810. De veed, min Tide Knaphed satte mig i Forlegenhed i Henseende til Valget af forskiellige Gienstande, som i Holsteen vilde særdeles tildrage sig min Opmærksomhed; og De veed, at Ønsket at besee den Slesvig=Holsteenske Canal og Kiel maatte vige for Længselen efter at besøge dette Land.